Adaptacijska zona
Adaptacijska zona je osobito mjesto u općoj ekonomiji prirode, određene mreža i kompleks životnih uvjeta ili mogućnosti. To može biti jedna ili sistem sličnih ekoloških niša koje stvarno ili potencijalno odgovaraju određenom adaptivnom tipu. Velike adaptivne zone su, naprimjer, vazdušna i vodena sredina. Kao i adaptivni tipovi, tako su i adaptivne zone vremenski i prostorno omeđene. Mnoge uže adaptivne zone postaju, traju i nestaju, a slobodne su sve dotle dok se ne pojavi određeni adaptivni tip, čija općebiološka svojstva omogućuju njegove djelimično ili potpuno zauzimanje. Čovjekova adaptivna zona, npr., je postojala milionima godina prije pojave vrste Homo sapiens, ali je zauzeta onda kada se pojavila skupina živih bića koja je sposobna da je iskoristi. Ljudska adaptivna zona je ono jesto u općoj ekonomiji prirode koje se može osvojiti putem rada, odnosno kulture u najširem smislu.